**LĒMUMS**

LIEPĀJĀ

|  |  |  |
| --- | --- | --- |
| 2020.gada 12.novembrī |  Nr.601/17(prot. Nr.17, 35.§) | Nr.233  |

Par nekustamā īpašuma, zemesgabala

Jūras ielā 16, daļas zemes nomas

tiesības izsoli

Pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību finanšu līdzekļu un mantas izšķērdēšanas novēršanas likuma 6.1 panta trešo daļu, Ministru kabineta 2018.gada 19.jūnija noteikumiem Nr.350 "Publiskas personas zemes nomas un apbūves tiesības noteikumi" 28., 32. un 40.punktu, nekustamā īpašuma vērtētāja Jāņa Rīduža (sertifikāts Nr.60) 2020.gada 5.oktobra atskaiti par nomas maksas noteikšanu un izskatot Liepājas pilsētas domes pastāvīgās Pilsētas attīstības komitejas 2020.gada 5.novembra lēmumu (sēdes protokols Nr.11), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldības nekustamā īpašuma, zemesgabala Jūras ielā 16 (kadastra Nr.1700 031 0179), daļas zemes nomas tiesības izsoles noteikumus saskaņā ar pielikumu.

2. Uzdot Liepājas pilsētas pašvaldības Nekustamo īpašumu jautājumu konsultatīvajai komisijai organizēt lēmuma 1.punktā minētā zemesgabala daļas zemes nomas tiesības izsoli.

3. Liepājas pilsētas domes priekšsēdētāja vietniekam pilsētas attīstības un sadarbības jautājumos kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, Sabiedrisko attiecību un mārketinga daļai |